
	REPUBLIKA HRVATSKA 
	BJELOVARSKO-BILOGORSKA ŽUPANIJA
Povjerenstvo za provedbu javnog natječaja za prijam 
         u službu stručnog suradnika-glavnog knjigovođe u Upravni odjel
              za financije i proračun Bjelovarsko-bilogorske županije
							
KLASA:  112-02/26-01/09
URBROJ: 2103-15-26-3
Bjelovar, 28.10.2026.

Obavijest uz javni natječaj za prijam u službu stručnog suradnika-glavnog knjigovođe u Upravni odjel za financije i proračun Bjelovarsko-bilogorske županije, koji je 
objavljen u “Narodnim novinama”, broj 123/26., stranicama Hrvatskog zavoda za zapošljavanje Područni ured Bjelovar i mrežnoj stranici Bjelovarsko-bilogorske županije
dana 28. listopada 2026. godine

	Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08, 61/11, 4/18, 112/19 i 17/25), Povjerenstvo za provedbu javnog natječaja za prijam u službu stručnog suradnika-glavnog knjigovođe u Upravni odjel za financije i proračun Bjelovarsko-bilogorske županije, obavještava kandidate koji su podnijeli prijave na javni natječaj, da pisano testiranje obuhvaća provjeru znanja i sposobnosti, te provjeru poznavanja rada na računalu.

Pisano testiranje obuhvaća:

• Stručni suradnik-glavni knjigovođa u Upravnom odjelu za financije i proračun

Pravni izvori za pripremanje kandidata za provjeru su slijedeći:
· Ustav RH (Narodne novine, broj: 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14),
· Zakon o lokalnoj i područnoj (regionalnoj) samoupravi (Narodne novine, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
· Zakon o proračunu (Narodne novine, broj: 144/21)
· Pravilnik o proračunskom računovodstvu i Računskom planu (Narodne novine, broj 158/23)
· Pravilnik o planiranju u sustavu proračuna (Narodne novine, broj 1/24).


Provjera poznavanja rada na računalu obuhvaća:
· upravljanje datotekama,
· rad u Microsoft Word-u, Microsoft Excel-u i Outlook-u,
· korištenje internetom i emailom.

Testiranje će se provesti na operativnom sustavu Windows 11 i Microsoft Office-u 2024.

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

Upute kandidatima o testiranju objavit će se na oglasnoj ploči i mrežnoj stranici Bjelovarsko-bilogorske županije najmanje pet dana prije održavanja provjere.



Opis poslova stručnog suradnika-glavnog knjigovođe u Upravnom odjelu za financije i proračun Bjelovarsko-bilogorske županije:

· obavlja računovodstvene poslove u skladu sa zakonskim propisima o računovodstvu, 
· dnevno preuzima izvode banke, obavlja poslove prepoznavanja prihoda i rashoda Županije te proračunskih korisnika koji posluju preko jedinstvenog računa, 
· obavlja poslove knjiženja i evidentiranja poslovnih promjena temeljenih na odgovarajućim knjigovodstvenim ispravama, 
· usklađuje sve analitičke evidencije sa glavnom knjigom, 
· izrađuje i usklađuje sva potrebna knjigovodstvena izvješća za izradu tromjesečnih, polugodišnjih, godišnjih izvješća i bilancu u skladu sa zakonom, 
· usklađuje stanje vlastitih sredstava proračunskih korisnika koji posluju preko jedinstvenog računa prema korisniku na jedinstvenom računu, 
· dnevne i mjesečne analize o izvršavanju proračuna prema korisnicima i namjeni, 
· odgovoran je za pripremu financijskih i drugih operativnih izvješća, statističkih izvješća iz svog djelokruga posla, 
· prati zakonske izmjene iz svog djelokruga poslova. 


Podaci o plaći:
	
Odlukom o koeficijentima za obračun plaća službenika i namještenika Bjelovarsko-bilogorske županije, za navedene poslove na koje se službenik prima, utvrđen je koeficijent u visini 2,48 za obračun plaće. Koeficijent se množi sa osnovicom za obračun plaće. Dobiveni iznos predstavlja plaću u bruto iznosu.


                                                                                                   
                                                                                                       POVJERENSTVO

